Goldie Hawn

Goldie Jeanne Hawn (sündinud 21. novembril 1945 Washingtonis) on USA filminäitleja.

Tema isa Edward Rutledge Hawn põlvnes Edward Rutledge'ist, kes oli üks USA iseseisvusdeklaratsioonile allakirjutanutest. Tema emale Laurale (sündinud Steinhoff) kuulusid juveelipood ja tantsukool. Goldiel oli vend Edward, kes suri enne tema sündimist, ja õde Patricia.

Isa oli presbüterlane ja ema oli Ungarist pärit juut. Lapsi kasvatati judaismi vaimus.

Goldie hakkas tantsimist õppima kolmeaastaselt. 1955 debüteeris ta tantsijana balleti "Pähklipureja" taustatantsijana. Näitlejana debüteeris ta 1961 Julia rollis Shakespeare'i Romeos ja Julias". 1964 hakkas ta elukutseliseks tantsijaks, debüteerides muusikalis "Kankaan". 1967 hakkas ta näitlejaks, debüteerides läbivas kõrvalosas teleseriaalis "Good Morning, World" ("Tere hommikust, maailm"). Filmis debüteeris ta 1968 muusikalfilmis "The One and Only, Genuine, Original Family Band".

 Tunnustus 

Hawn on nimetatud Oscari kandidaadiks kahel korral: 1970 parima naiskõrvalosatäitja kategoorias filmiga "Kaktuslill" ja 1980 parima naispeaosatäitjana kategoorias filmiga "Reamees Benjamin". Neist esimese ta võitis.

Kuldgloobuse kandidaadiks on ta nimetatud kaheksa korda: ühe korra parima naiskõrvalosatäitja kategoorias filmiga "Kaktuslill" (1970, selle ta võitis) ning seitse korda parima komöödia- või muusikafilmi naisnäitleja kategoorias filmidega "Liblikad on vabad" (1972), "Shampoo" (1975), "The Duchess and the Dirtwater Fox" (1976), "Foul Play" (1978), "Reamees Benjamin" (1980), "Best Friends" (1982) ja "Õed metsikud" (2002), neist ei võitnud ta ühtki).

1968–1970 mängis ta televisiooni komöödiasarjas "Rowan & Martin's Laugh-In" naeru kihistavat lolli blondiini. Selle rolli eest nimetati ta 1969 ja 1970 Emmy kandidaadiks väljapaistva individuaalse saavutuse kategoorias. Ta ei võitnud kummalgi korral.

2001 nimetati ta auhinna Kuldne Vaarikas kandidaadiks kõige halvema naiskõrvalosatäitja kategoorias rolli eest filmis "Town & Country". Ta ei võitnud seda.

 Isiklikku 

Goldie Hawn on olnud kaks korda abielus. Teisest abielust Bill Hudsoniga on tal poeg Oliver Hudson ja tütar Kate Hudson. Mõlemad lapsed on filminäitlejad. Kooselust Kurt Russelliga on tal poeg Wyatt Russell.

Filmid
 Aasta Originaal pealkiri Eestikeelne pealkiri Roll 1968  The One and Only, Genuine, Original Family Band    1969  Cactus Flower  Kaktuslill  Toni Simmons 1970  There's a Girl in My Soup   Marion 1971  $   Dawn Divine 1972  Butterflies Are Free  Liblikad on vabad  Jill Tanner  1974  The Sugarland Express  Sugarlandi ekspress  Lou Jean Poplin  The Girl from Petrovka   Oktjabrina  1975  Shampoo   Jill  1976  The Duchess and the Dirtwater Fox   Amanda Quaid / Duchess Swansbury  1978  Foul Play   Gloria Mundy  1979 Lovers and Liars  Anita 1980  Private Benjamin  Reamees Benjamin  reamees Judy Benjamin / Goodman  Seems Like Old Times   Glenda Gardenia Parks  1982  Best Friends   Paula McCullen  1984  Swing Shift   Kay Walsh  Protocol   Sunny Davis  1986  Wildcats   Molly McGrath   1987  Overboard  Üle parda  Joanna Stayton / Annie Proffitt  1990  Bird on a Wire  Nagu linnuke oksal  Marianne Graves   1991  Deceived   Adrienne Saunders  1992  CrissCross   Tracy Cross  HouseSitter  Majavalvur  Gwen Phillips  Death Becomes Her  Surm sobib talle  Helen Sharp  1996  The First Wives Club  Petetud naiste klubi  Elise Elliot  Everyone Says I Love You   Steffi Dandridge  1999  The Out-of-Towners   Nancy Clark  2001  Town & Country   Mona Miller  2002  The Banger Sisters  Õed metsikud  Suzette  2010  Ashes to Ashes    

 Välislingid 

Kategooria:Ameerika Ühendriikide filminäitlejad
Kategooria:Sündinud 1945